1.התיק נקבע לשמיעת הראיות עד גמר ולסיכומים בע"פ- ככל שהדבר יתאפשר, ליום 17/2/10 בשעה 09:00.
התובע- עד ליום 5/11/10, הנתבעת- עד ליום 30/12/10. המסמכים יוגשו במקביל לתיק בית-המשפט ולצד שכנגד. מסמך אשר לא יוגש במועד, לא ניתן להגישו אלא בכפוף לאישור בית המשפט, לאחר בקשה מנומקת. חרף האמור לעיל- תצהירי חוקרים יוכנו מראש ויוצגו לעיוני בפתח הישיבה ואז יוחלט אם יוגשו אחרי פרשת התביעה או לפניה.
תשומת לב הנתבעים לכך שיש להכין מראש עותקים ותמלילי קלטות, ולצרפם לתצהיר החוקר המוצג לעיון בית-המשפט. הודעות בכתב יד יש להדפיס.
3.הודעה בדבר התנגדות לחלקים בתצהירים ו/או להגשתם וסימונם כראייה של מסמכים הנכללים בתיק המוצגים של מי מהצדדים, תעשה בתוך 21 יום מהיום או ממועד קבלתם- לפי המאוחר, על מנת שהצד המבקש להגישם יערך מבעוד מועד לזימון העדים הרלבנטיים. מומלץ לצדדים להגיע מראש להסכמות בדבר הגשת מסמכים, גם אם בסייגים כמקובל, וזאת כדי לייתר את הצורך בעדויות "טכניות" וכיו"ב. התנגדות מאוחרת עלולה להדחות ו/או להביא להטלת הוצאות עקב הימשכות הדיון.
4.ב"כ הצדדים ייערכו לחקירות קצרות ביותר של העדים, עד 20 דקות לעד ועד 45 דקות למומחה וכן יצטיידו בסמכויות מלאות לסיום התיק בפשרה - לפני שמיעת הראיות או אחריה.
5.כל מצהיר יתייצב לדיון. הצדדים יגישו- לא יאוחר מיום 17/12/10 בקשה מנומקת לזימון עדים, לרבות עדים שמסיבה כלשהי לא ניתן להשיג מהם תצהיר, שאם לא כן- לא תותר עדותם. על הבקשה לכלול את שמו המלא של כל עד רלוונטי.
מובהר לצדדים כי הדיון לא ידחה באם יתברר כי הוגשה בקשה לזימון עד שאינה כוללת את שם העד או הגורם הרלוונטי וכי משום כך התייצב עד שאינו הגורם הנכון והמתאים למסירת הפרטים הנחוצים מגוף מסויים.
6.זימונו של כל עד שאינו מומחה, מותנית בהפקדת הסך של 400 ₪ לכל עד ומראש בקופת בית המשפט, בד בבד עם הגשת ההזמנה, אלא אם אורה על הפקדת סכום אחר, לאחר שהבקשה לזימון עדים תובא בפני.
זימונו של רופא שאינו מומחה מטעם צד או מטעם בית המשפט- מותנה בהפקדת הסך של 750 ₪ בתוספת מע"מ כחוק בקופת בית המשפט.
זימונו של מומחה שאינו רופא מותנה בהפקדת הסך של 1,500 ₪ בתוספת מע"מ כחוק בקופת בית המשפט ומראש שאם לא כן,- לא יזומן.
זימונו של מומחה רפואי מותנה בהפקדת הסך של 2,500 ₪ בתוספת מע"מ כחוק בקופת בית המשפט ומראש, שאם לא כן,- לא יזומן.
בהעדר הפקדות- העדים לא יזומנו.
על צד המזמין מומחה - ליידעו כבר עתה כי יש כוונה לזמנו, על מנת שישריין את התאריך ביומנו.
על צד המזמן עדים לדאוג לוודא כי יש אישורי מסירה 30 יום טרם הדיון שאם לא כן יטלו את ההזמנות למסירה אישית ולהזכיר לעדים את מועד הדיון 30 יום מראש.
7.פטור מהפקדת שכר עדות, כפוף לאישור בכתב מהעד, כי ענין זה הוסדר מולו ישירות וכי אין צורך בהפקדה כספית.
8.הדיון לא ידחה בגין אי התייצבות של עד כלשהו מסיבה שלא תתקבל על דעתו של בית המשפט, תצהירו של עד שלא יתייצב יוצא מהתיק, גם אם מדובר בתצהירו של בעל דין.
9.פגרות, חופשות, שביתות, עיצומים וכו' יבואו במנין הימים והמועדים שנקבעו בהחלטתי.